|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 7205 Αθήνα, 24/03/2022

**ΔΕΛΤΙΟ ΤΥΠΟΥ**

Ο ΑΓΩΝΑΣ ΓΙΑ ΕΛΕΥΘΕΡΗ ΕΚΦΡΑΣΗ ΤΩΝ ΕΡΓΑΖΟΜΕΝΩΝ ΚΑΙ ΑΝΕΞΑΡΤΗΤΑ ΣΥΝΔΙΚΑΤΑ ΣΥΝΕΧΙΖΕΤΑΙ

Το Εργατικό Κέντρο Αθήνας όπως είναι γνωστό έχει προσφύγει στο Συμβούλιο της Επικρατείας για την ακύρωση της υπουργικής απόφασης που καθορίζει τον τρόπο εφαρμογής του ΓΕΜΗΣΟΕ. Το ΣτΕ με νεότερη ανακοίνωσή του όρισε ως **νέα ημερομηνία συζήτησης της αίτησης ακύρωσης την 10η Μαΐου.**

**Όσες αναβολές και αν υπάρξουν δεν θα κάμψουν την αγωνιστικότητα του συνδικαλιστικού κινήματος.** Το Εργατικό Κέντρο Αθήνας, μαζί με τα σωματεία μέλη του και όλες τις συνδικαλιστικές οργανώσεις, θα βρισκόμαστε στο Συμβούλιο της Επικρατείας την Τρίτη 10 Μαΐου, να αγωνιστούμε ενάντια στον έλεγχο άσκησης των δικαιωμάτων και ελευθεριών που αποτελούν τον πυρήνα της συνταγματικά κατοχυρωμένης συνδικαλιστικής ελευθερίας.

Για την διευκόλυνση των εργαζομένων, το Εργατικό Κέντρο Αθήνας **μεταφέρει την εξαγγελθείσα** **Στάση Εργασίας (29/3) για την ημέρα της νέας δικασίμου, στις 10 Μαΐου**, και καλεί τα σωματεία μέλη του και τους εργαζόμενους του Λεκανοπεδίου της Αθήνας να δώσουν δυναμικό παρόν.

Θα ακολουθήσει νέα ενημέρωση, σε εύλογο χρονικό διάστημα, για τις λεπτομέρειες οργάνωσης του αγώνα μας.

**Το Δ.Σ.**